Iată, integral, interpelarea adresată de senatorul PSD Ministerului de Externe, în data de 11 decembrie:

“Obiectul întrebării: Afectarea României de către mobilizările anticapitaliste

Stimate domnule ministru,

În ţările Europei, dar şi în Statele Unite ale Americii, sunt în vogă în ultima perioadă ample mobilizări anticapitaliste. Oamenii ies preponderent în stradă în multe ţări europene, iar vocile anti Uniunea Europeană se înteţesc după “Brexit”. Aceste mişcări de protest de genul “indignaţii” denotă, în opinia sociologilor, formarea unei noi clase sociale, precariatul, din oameni care protestează urmărind reglarea unor sisteme financiare sau chiar a sistemului economic.

Vă întreb cu respect, domnule Ministru:

Aceste mişcări împotriva statelor capitaliste democratice s-ar putea manifesta în curând şi în România? MAE a primit informaţii potrivit cărora au existat cetăţeni români participanţi la mişcările “indignaţilor” din capitalele occidentale? Dacă da, unde? Cum este pregătită România să facă faţă eventualelor efecte nefaste ale apariţiei noii conştiinţe anticapitaliste?

Solicit răspuns scris conform Regulamentului Senatului”

Smarandache are 58 de ani, este senator PSD de Bacău şi este membru în două comisii parlamentare, cea economică, pentru industrii şi servicii şi cea pentru dezvoltare regională, administrarea activelor statului şi privatizare. Nu este la primul mandat de parlamentar. A fost deputat PSD în perioada 2012-2016 şi este vicepreşedinte al organizaţiei PSD Bacău. A avut până acum 42 de iniţiative legislative, 15 declaraţii politice, două interpelări şi patru luări de cuvânt în plen.

Miron Smarandache de profesie economist, absolvind în anul 1984 cursurile Facultăţii de Ştiinţe economice din Craiova, iar ulterior pe cele ale Centrului de pregătire şi perfecţionare pentru mine, petrol şi geologie. Are, de asemenea, studii în Managementul relaţiilor cu clienţii şi în cel turistic, potrivit Agerpres.

loading...